cyanic-selkie/wikianc huggingface dataset:
Lokomo
Lokomon tuotteita
1980-luvun puolivälissä Lokomo valmisti Neuvostoliitolle kaksi tutkimussukellusalusta (MIR-1 ja MIR-2), jotka tulivat suurelle yleisölle tutuiksi esiinnyttyään vuonna 1997 valmistuneessa Titanic-elokuvassa. Sukellusalusten kauppaan liittyvästä Yhdysvaltain painostuksesta on Rauma-Repolan entinen pääjohtaja, vuorineuvos Tauno Matomäki kertonut muistelmissaan.
Lokomon maanrakennuskone- ja nosturituotanto
Lokomo aloitti kaivinkoneiden valmistuksen sotien jälkeen vuonna 1950. Ensimmäinen suunniteltu kaivinkone Lokomo 3 eli Hyppy-Heikki ei vielä menestynyt koska raaka-aineiden hankintavaikeuksien takia telaketjut oli korvattu jalaksilla joiden avulla kone loikki. Seuraava malli Lokomo 5 jossa oli telaketjut ja enemmän tehoa menestyi jo paremmin. 1950-luvulla Lokomo aloitti Teräsmies-merkkisten mekaanisten vaijerikaivinkoneiden valmistuksen, nämä koneet hallitsivat Suomen markkinoita 1960-luvun alkuun saakka yhdessä Rolacin valmistamien pienempien Jussi-koneiden kanssa. Teräsmies-kaivinkoneita valmistettiin kolmea kokoluokkaa. Suurin malli JT43 painoi 40 tonnia, eniten myyty malli oli 22 tonnin JT22. Kaivinkoneiden pääsuunnittelijana toimi 1946–1966 Juha Alajoki. Kaikkiaan Lokomo valmistui noin 900 vaijerikaivinkonetta.
Lokomo panosti pitkään vain mekaanisiin kaivinkoneisiin ja aloitti hydraulisten kaivinkoneiden valmistuksen vasta 1960-luvun lopulla. Koneet kärsivät aluksi lastentaudeista varsinkin hydrauliikan ongelmien takia koska Lokomolla ei ollut riittävästi tietoutta alalta. Kaivinkoneiden myynti siirtyi Hankkijalle 1971 ja varsinkin eniten myytyjen mallin T325 ja M325 lastentaudit aiheuttivat paljon selvittelyä. Vähitellen ongelmat saatiin kuitenkin uusissa malleissa korjattua suunnittelukokemuksen kasvaessa.
Lokomo valmisti myös autonostureita, enimmillään malleja oli kymmenen ja suurin malli oli 1970-luvulla valmistettu 90 tonnin A 391 NS. Mekaanisia Teräskarhu-merkkisiä tiehöyliä valmistettiin 1960-luvun puoliväliin saakka ja ne hallitsivat Suomen markkinoita. Ensimmäinen hydraulinen tiehöylä AH 160 tuli myyntiin 1967.
Japanilaisten valmistajien hintakilpailu pakotti Lokomon lopettamaan kaivinkoneiden ja nostureiden valmistuksen vuonna 1985. Nosturituotanto lopetettiin kokonaan, kaivinkoneiden valmistus siirtyi Lännen Tehtaat Oy:lle ja tiehöylätuotanto myytiin Vammakselle. Jäljelle jäi ainoastaan murskaimien valmistus ja Lokomon kehittämistä telaketjuilla liikkuvista murskauslaitoksista tuli uusi menestystuote.
Karl-Hans Riehm
Karl-Hans Riehm (s. 31. maaliskuuta 1951 Konz, Länsi-Saksa) on Länsi-Saksaa edustanut moukarinheiton olympiamitalisti ja maailmanennätysmies.
Riehm heitti ensimmäisen kerran yli 70 metrin rajan vuonna 1971. Münchenin olympialaisissa 1972 hän sijoittui kymmenenneksi. Rehlingenissä 19. toukokuuta 1975 hän paransi kolme kertaa maailmanennätystä ja heitti kaikilla kuudella heitollaan yli entisen ennätyksen: 76,70 – 77,56 – 77,10 – 78,50 – 77,16 – 77,28. Montrealin olympialaisissa 1976 hän sijoittui neljänneksi jääden vain kahden senttimetrin päähän pronssimitalista. Vuonna 1978 hän heitti Heidenheimissa maailmanennätyksen 80,32 ja saavutti Prahan EM-kilpailuissa 1978 pronssia. Moskovan olympialaisiin 1980 hän ei päässyt osallistumaan länsimaiden boikotin vuoksi.
Helsingin MM-kilpailuissa 1983 Riehm sijoittui seitsemänneksi. Los Angelesin olympialaisissa 1984 hän saavutti hopeaa tuloksella 77,98 häviten Suomen Juha Tiaiselle 10 senttimetriä.
Panteronísi
Panteronísi on pieni Kreikan saari, joka kuuluu Kykladien saariryhmään ja sijaitsee Pároksen ja Antíparoksen saarten välissä. Saaren pinta-ala on noin 0,48 neliökilometriä ja se on asumaton (vuonna 2011). Hallinnollisesti Panteronísi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Seneghe
Seneghe on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 772 asukasta (vuonna 2016) ja sen pinta-ala on 57,85 neliökilometriä. Se sijaitsee 305 metrin korkeudella merenpinnan yläpuolella.
Naapurissa kummittelee 3
Naapurissa Kummittelee 3 (The Horror Show) on House-elokuvien toinen jatko-osa vuodelta 1989. Pääosassa nähdään Lance Henriksen. Kahteen aikaisempaan Naapurissa Kummittelee -elokuvaan verrattuna House III on puhdas kauhuelokuva, eikä sisällä juurikaan komediaa. Mustaa huumoria toki löytyy. Elokuvan ikäraja onkin monissa maissa 18 vuotta, kuten esimerkiksi Suomessa.
Etsivä Lucas MaCarthy onnistuu saamaan kiinni sarjamurhaaja Max Jenken, ja tämä tuomitaan sähkötuoliin. Juuri ennen kuolemaansa Jenke lupaa MaCarthylle palaavansa ja repivänsä tämän maailman palasiksi. Näin käy, ja Jenke nousee kuolleista.
Aimé Césaire
Aimé-Fernand-David Césaire (26. kesäkuuta 1913 Basse-Pointe, Martinique – 17. huhtikuuta 2008 Fort-de-France, Martinique) oli afromartiniquelainen ranskalainen runoilija, kirjailija ja poliitikko.
Césaire syntyi Fort-de-Francessa Martiniquen saarella ja muutti vuonna 1931 Pariisiin kouluun.
Yhteiskunnallinen toiminta
Césaire oli yhdessä senegalilaisen Léopold Sédar Senghorin ja guayanalaisen Léon-Gontran Damasin kanssa luomassa värillisten ympäri maailmaa yhdistävää, kirjallisia ja poliittisia pyrkimyksiä ajavaa, négritude-aattetta.
Césaire meni vuonna 1937 naimisiin opiskelutoverinsa Suzanne Roussin kanssa. Pari muutti pienen poikansa kanssa Martiniquelle vuonna 1939. Césaire ystävystyi surrealistirunoilija André Bretonin kanssa, joka vietti tulevat sotavuodet hänen kotisaarellaan.
Césairen palattua kotisaarelle hänet nimitettiin 1945 Fort-de-Francen pormestariksi ja Ranskan kansalliskokouksen jäseneksi Ranskan kommunistipuolueen tuella. Hän erosi 1956 kommunistipuolueesta ja perusti 1960 Martiniquelaisen edistyspuolueen (Parti Progressiste Martiniquais), PPM). Vuonna 2006 hän kieltäytyi tapaamasta Nicolas Sarkozya, koska Sarkozyn Union pour un Mouvement Populaire -puolue oli tukenut lakia, jonka mukaan Ranskan toiminta siirtomaa-aikana tulee esittää koulujen historianopetuksessa Ranskan kannalta myönteisessä valossa.
Kirjallinen toiminta
Césaire perusti 1932 Léopold Sédar Senghorin ja Léon Gontran Damas'n kanssa L'Étudiant noir -lehden, jossa hän käytti ensimmäisenä termiä négritude, joka korosti mustan identiteetin merkitystä. Hän oli myös Présence africaine -julkaisusarjan perustajia. Hän oli alun pitäenkin Senghoria ja Damas'ta radikaalimpi, mikä näkyi hänen merkittävimmästä runokokoelmastaan Cahier d'un retour au pays natal (1943). Sillä oli merkittävä vaikutus toisen maailmansodan jälkeisen sukupolven mustaan älymystöön kuvatessaan Martiniqueen kohdistuneista vääryyksisitä. Myöhemmin hän suuntautui surrealismiin. Hän kuvaa taistelua siirtomaavaltaa vastaan äytelmätrilogiassa Et les chiens se taisaient (1956), La tragédie du roi Christophe (1963) ja Une saison au Congo (1967).
Karin Tuominen on suomentanut Césairen runon "Synnyinseudulle paluun vihko" ("Cahier d'un retour au pays natal", 1939)
Rusokit
Rusokit (Bidens) on kasvisuku asterikasvien heimossa. Suvussa on yhteensä noin 220 lajia, joita esiintyy muutamia maita lukuun ottamatta koko maailmassa.
Tuntomerkkejä
Pohjoismaissa kasvaa kuusi rusokkilajia, jotka ovat yksivuotisia ruohoja. Niillä on harvoin laitakukkia mykeröissä. Rusokkien pähkylöissä on väkäsekkäitä otia, joilla ne tarttuvat eläimiin.
Bz
Bz tarkoittaa seuraavia:
Baguio City
Baguio City on kaupunki Filippiineillä. Kaupunki sijaitsee Luzonin saaren pohjoisosassa ja sen asukasluku on 345 366 (2015).
Baguio City perustettiin vuonna 1900 alueella asuvan Ibaloi-kansan perustaman kylän paikalle. Tuolloinen Filippiinien hallinto päätti tehdä kaupungista Filippiinien kesäpääkaupungin vuonna 1903. Alueella on presidentin kartano ja muun muassa korkeimman oikeuden toimitiloja. Baguio on Cordilleran hallinnollisen alueen pääkaupunki. Kaupungin nimi tulee Ibaloi-kansan sammalta tarkoittavasta sanasta bagiw. Baguio sijaitsee noin 1500 m merenpinnan yläpuolella ja alueen kasvillisuus on trooppinen ja siellä kasvaa sammaleen lisäksi muun muassa orkideoita.
Callirrhoe (kuu)
Callirrhoe on Jupiterin kuu, joka löydettiin vuonna 1999. Se tunnettiin väliaikaisella nimellä S/1999 J 1 vuoteen 2002, jolloin se sai nimen Callirrhoe Akhelooksen tyttären Kallirrhoen mukaan.
Å
Å (å) suomen ja ruotsin kielen aakkosten 27. kirjain. Å-kirjaimen nimi suomen kielessä on ruotsalainen oo, ja se äännetään sekä suomen että ruotsin kielessä samaan tapaan kuin suomessa o-kirjain.
Å-kirjain esiintyy myös norjan, tanskan, eteläsaamen, koltansaamen, luulajansaamen, baijerin, istro-romanian, pohjoisfriisin, vallonin ja tšamorron kielten aakkosissa.
Å on skandinaavinen erikoismerkki eli ääkkönen eli skandi. Muita skandeja ovat Ä ja Ö.
Å suomen kielessä
Å kuuluu suomen yleiskielen harvinaisimpiin kirjaimiin. Vaikka å-kirjain sisältyy suomen aakkosiin, sitä ei nykyisin esiinny suomenkielisissä sanoissa. Poikkeus tästä on mittayksikön ångström nimi.
Vanhassa kirjasuomessa å oli käytössä. Sillä merkittiin toisinaan o-äännettä (o- ja u-kirjainten lisäksi) kuten sanassa nåuse (nousee). Å-kirjaimen käytöstä luovuttiin viimeistään vuoden 1642 raamatunsuomennoksen myötä.
Å norjan ja tanskan kielissä
Å kuuluu nykyisin myös norjan ja tanskan aakkosiin. Niissä se on 29. kirjain ja nimeltään bolle-å. Norjassa ja tanskassa käytettiin o-äänteen merkkinä aa-yhdistelmää aina 1900-luvulle saakka. Norjassa å tuli käyttöön vuoden 1917 oikeinkirjoitusuudistuksessa ja pakolliseksi vuonna 1938. Tanskassa å otettiin käyttöön 1948.
Å-kirjaimen merkityksiä
Å-kirjainta käytetään Suomessa toisinaan symboloimaan ruotsin kieltä tai ruotsalaisuutta (mm. sanassa ”ruåtsi”). Ahvenanmaalaisten autojen rekisterikilvet alkavat Å-kirjaimella.
Senis
Senis on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 440 asukasta (vuonna 2016) ja sen pinta-ala on 16,06 neliökilometriä. Se sijaitsee 256 metrin korkeudella merenpinnan yläpuolella.
Korpinen (Lapinlahti)
Korpinen on Vuoksen vesistöön kuuluva pienehkö järvi Lapinlahdella. Järvi on muodoltaan sokkeloinen luode–kaakko-suuntainen vesiallas. Järvessä on useita pienehköjä saaria ja yksi suuri. Se saa vetensä Itäkosken kautta Sälevästä ja Tiilikanjoesta Älänteestä, ja se laskee Atronjokea myöten Syväriin. Korpinen on ollut säännöstelyssä vuodesta 1956 alkaen, ja sen keskimääräinen vedenkorkeuden vaihtelu on 1,5 metriä.
Keinotekoinen riutta
thumb|250px|Keinotekoisen riutan rakentamisessa käytetään mm. betonilohkareita Keinotekoinen riutta on ihmisen merenpohjalle luoma alusta, jossa voi kasvaa muun muassa koralleja, levää, merirokkoja ja muita mereneläviä. Keinotekoisia riuttoja voi tehdä lähes mistä tahansa materiaalista, kunhan se ei ole ympäristölle vaarallista eikä riutasta saisi irrota mitään, joka vaarantaisi ympäristöä tai eliöitä.
Mustan kotkan ritarikunta
thumb|250px|Mustan kotkan ritarikunnan rintatähti. pienoiskuva|171x171px|Ritarikuntanauha thumb|250px|Olkanauhan kunniamerkkiMustan kotkan ritarikunta oli Preussin kuningaskunnan korkea-arvoisin ritarikunta. Sen perusti Brandenburgin vaaliruhtinas Fredrik III (sittemmin Fredrik I) 17. tammikuuta 1701. Seuraavana päivänä hän kruunasi itsensä Preussin ensimmäiseksi kuninkaaksi. Ritarikunnan motto oli Suum Cuique (Jokaiselle ansionsa mukaan).
Ritarikunnan arvomerkki oli rintatähti, jossa oli kuvattuna Preussin vaakunan musta kotka ja ritarikunnan motto. Kaiken kaikkiaan ritarikunnan jäseneksi otettiin 407 henkilöä vuosina 1701–1918. Tähteä myönnettiin sekä siviileille että sotilaille. Mustan kotkan ritareja olivat myös monet ulkomaalaiset kuninkaalliset, muun muassa Aleksanteri III, Leopold II ja keisari Yoshihito.
Lake Mungo
Lake Mungo on vuonna 2008 ensi-iltansa saanut australialainen kauhuelokuva, jonka on ohjannut ja käsikirjoittanut Joel Anderson. Se yhdistelee mokumentaarista tarinankerrontaa sekä found footagen ja dokufiktion elementtejä. Elokuva seuraa Palmerin perhettä, joka yrittää selvitä perheen tyttären kuolemasta sekä siitä aiheutuvista mystisistä yliluonnollisista tapahtumista. Elokuvan tarinaa kerrotaan pääosin käsikirjoitettujen haastattelujen kautta.
Lake Mungo sai maailmanensi-iltansa Sydneyn elokuvajuhlilla 18. kesäkuuta 2008. Se esitettiin myös Austinissa järjestettävässä South by Southwest -tapahtumassa maaliskuussa 2009.
Dmitri Grigorovitš (lentokonesuunnittelija)
Dmitri Pavlovitš Grigorovitš (6. helmikuuta (J: 25. tammikuuta) 1883 Kiova, Venäjän keisarikunta – 26. heinäkuuta 1938 Moskova, Neuvostoliitto) oli neuvostoliittolainen lentokoneiden suunnittelija, joka johti Grigorovits-suunnittelutoimistoa.
Elämä
Dmitri Grigorovitš syntyi nykyisin Ukrainaan kuuluvassa Kiovassa. Hän kävi keskikoulun ja Kiovan polyteknisen koulun. Siellä hän tutustui Igor Sikorskiin. Hän valmistui insinööriksi vuonna 1909. Hän muutti heti Pietariin ja julkaisi siellä vuodesta 1911 alkaen kahden vuoden ajan ”Ilmailun uutisia” -lehteä.
Keväällä 1913 Grigorovitšista tuli tuotantopäällikkö Stetinin lentokonetehtaaseen, joka valmisti lisenssillä ranskalaisia lentoveneitä. Hän korjasi Donnet-Lévêcque-lentoveneen. Tämän kokemuksen pohjalta hän suunnitteli Grigorovitš M-9 -lentoveneen. Näitä lentoveneitä Venäjän asevoimilla oli Suomen suuriruhtinaskunnassa Suomen itsenäistyessä, ja siksi Suomen ilmavoimat aloitti muun muassa näiden koneiden varassa.
Grigorovitš perusti oma yhtiön 1. heinäkuuta 1917. Siitä tuli 13. maaliskuuta 1918 neuvostoliittolainen valtionyhtiö, jonka tuotantoa suunnattiin pois ilmailusta. Grigorovitš muutti Sevastopoliin. Vuodesta 1919 hän työskenteli Neuvostoliiton valtion laitoksissa ilmailun parissa. Vuonna 1922 hän alkoi suunnitella uutta lentokonetta, ja 1923 hän alkoi valmistuttaa Grigorovitš M-23bis -lentovenettä. Vuonna 1926 hän perusti oman suunnittelutoimistonsa Leningradiin. Hänet vangittiin vuonna 1930. Vuonna 1933 Georgi Berijev otti hallintaansa hänen suunnittelutoimistonsa. Vuoteen 1938 asti hän työskenteli eri suunnittelutoimistoissa.
Grigorovitš kuoli vuonna 1938 Moskovassa leukemiaan.
Kiinan alle 20-vuotiaiden jääkiekkomaajoukkue
Kiinan alle 20-vuotiaiden jääkiekkomaajoukkue edustaa Kiinaa jääkiekon nuorten maailmanmestaruuskilpailuissa.
Dr. Rockfinger & Outlaw Boys
Dr. Rockfinger & Outlaw Boys on Kari Peitsamon ja Aku Ankkulin ensimmäinen yhteisalbumi. Vaikka Peitsamo on sanoittanut Kiirastulen Kerubit -kappaletta lukuun ottamatta kaikki kappaleet, hän on säveltänyt ja esiintyy vain noin puolella levyn kappaleista. Aku Ankkuli -yhtye esittää kaikki itse säveltämänsä kappaleet sekä toimii Peitsamon taustayhtyeenä suurimmalla osalla Peitsamon sävellyksistä.
Kuolemanlaakso
thumb|Kuolemanlaakso satelliittikuvassa Kuolemanlaakso on kuiva aavikkolaakso Sierra Nevadan vuoristosta kaakkoon Yhdysvalloissa. Kaliforniassa Nevadan lähellä sijaitseva alue on Yhdysvaltain kuivin, kuumin ja matalin. Sen matalin kohta Badwater on samalla Pohjois-Amerikan alin piste, 86 metriä merenpinnan alapuolella. Pitkänomainen, 225 kilometriä pitkä laakso on Amargosa- ja Panamintvuoriston välissä. Kuolemanlaakso on tyypillinen Mojaven autiomaan vuorten keskellä oleva kuiva aavikkolaakso.
Kuolemanlaakson alueelta louhittiin booraksia vuosina 1883–1889.
Sijainti ja geologia
Kuolemanlaakso kuuluu geologisesti Great Basinin lounaisosaan, jossa on myös muita samanlaisia laaksoja. Kuolemanlaaksosta tekee poikkeuksellisen sen syvyys, ja 1 425 neliökilometriä siitä on merenpinnan alapuolella. Badwaterissa on Pohjois-Amerikan matalin kohta. Se on 86 metriä merenpinnan alapuolella.
Kuolemanlaakson geologinen historia on varsin monimutkainen, mutta pohjimmiltaan laakso on hautavajoama. Se alkoi muodostua noin 30 miljoonaa vuotta sitten, kun laaja siirroslohko alkoi pudota ja sitä reunustavat lohkot kohota muodostaen vuoristoja. Kuolemanlaakson historiassa on kuitenkin monenlaisia siirrostoimintaa ja myös vulkaanista aktiivisuutta. Laakson pohjalle on kerääntynyt myös vuoristoilta valunutta sedimenttiä, ja laakson keskellä kallioperää peittää jopa yli 2,7 kilometriä paksu sedimenttikerros.
Kuolemanlaaksoon virtaa joitakin jokia, vaikkakin suurin on osa laakson vedestä on suolalammissa ja -soissa. Amargosajoki virtaa laakson eteläosaan itäisiltä aavikkoalueilta, mutta suurin osa sen virtauksesta on maanpinnan alla. Pohjoisen haaran Salt Creek virtaa myös osittain maanpinnalla. Kuolemanlaaksossa on kuitenkin ollut aikoinaan enemmänkin vettä. Wisconsin-jääkausivaiheessa noin 50 000 vuotta sitten Lake Manly -järvi peitti sen peräti 180 metriä syvän vesimassan alle. Laaksossa oli matala järvi myös noin 2 000 – 5 000 vuotta sitten. Sen haihtumisesta on muodostunut nykyinen suolatasanko.
Ilmasto
thumb Kuolemanlaakso on aavikkoa, koska vuoret eivät päästä Tyyneltämereltä tulevia sateisia myrskyjä sinne. Kuolemanlaaksossa kasvaa aavikkopensaita. Amargosa- ja Furnace Creek -joet virtaavat laaksoon, mutta katoavat hiekkaan. Vaikka Kuolemanlaakso on kuiva, sateiden aikana se tulvii. Syyskuun 2004 tulva tappoi kaksi ihmistä. Kuolemanlaaksossa asui aiemmin timbisha-intiaaneja. Kuolemanlaakso on tunnettu kuivuudestaan, mutta kuivempiakin paikkoja maapallolla on, esimerkiksi Atacaman aavikko Chilessä.
Alueella sataa keskimäärin 48,3 mm vuodessa, eniten tammi-maaliskuussa, vähiten kesällä ja erityisesti kesäkuussa. Kuumin kuukausi heinäkuu on yleensä vähäsateinen, silloin sataa vain 2,72 mm. Heinäkuussa on iltapäivällä tavallisesti 47–49 °C. Vuosi 1913 oli poikkeuksellinen alueen vuonna 1911 perustetun sääaseman historiassa. Kuolemanlaaksossa (Furnace Creek Ranch, aiemmin Greenland Ranch) mitattiin 10. heinäkuuta 1913 maapallon korkein lämpötila, 56,7 °C. Samana vuonna saavutettiin myös sen ajan sade-ennätys, 114 mm, ja tammikuussa kylmyysennätys –9 °C. Joinakin vuosina ei sääasemalla ole satanut lainkaan. Vuonna 1999 lämpötila pysyi 40 päivää 49 °C yläpuolella, ja ennätys rikottiin.
Vuonna 2001 lämpötila pysyi 154 päivää 38 °C:ssa tai sen yläpuolella, mikä oli ennätys. Vuosina 1997–1998 satoi kesä-heinäkuussa noin 153 mm, mikä oli ennätys. Keskimäärin kylmintä on joulu-tammikuussa, kuuminta heinäkuussa ja vielä elokuussakin.
Lämpötiloja
thumb|Paholaisen golfkenttä, Kuolemanlaakso
Hieronymuksen luostari
Rakennustyyliltään Hieronymuksen luostari ei edusta erityisesti mitään tyylisuuntaa. Nykyään luostarin kirkossa, joka vaurioitui pahoin vuoden 1775 maanjäristyksessä, pidetään enimmäkseen musiikkitapahtumia. Merimuseo Museu de Marinha toimii luostarissa.
Lissabonin sopimus allekirjoitettiin Hieronymuksen luostarissa 13. joulukuuta 2007.
Rihmabarbi
Koko ja ulkonäkö
Rihmabarbin kyljet ovat metallinvihreät ja sen vatsa on hopeanvaalea. Pyrstön tyvessä on musta läikkä. Pyrstöevän alaosassa on musta ja punainen kuvio. Nimensä se on saanut selkäevästään, jossa on rihmamaisia ulokkeita. Kala voi kasvaa 15 cm pitkäksi.
Alkuperä
Rihmabarbia tavataan luonnossa Intiassa. Se elää kirkasvetisissä joissa, järvissä ja lammikoissa.
Tekijäinvaihdunta
thumb|250px|Vastinkromosomien kromatidien päät vaihtuvat geenienvaihdunnassa keskenään. Tekijäinvaihdunta eli crossing-over tai geenienvaihdunta on meioosin ensimmäisessä jakautumisessa eli vähennysjaossa mahdollisesti tapahtuva vastinkromosomien kromatidien osien vaihto. Geenienvaihduntaa edeltää vastinkromosomien konjugoituminen (rinnakkain asettuminen) ja kiasman muodostuminen.
Paroni Empainin palatsi
Paroni Empainin palatsi on palatsi Kairon Heliopolisissa. Sen rakennutti belgialainen tehtailija, paroni Édouard Empain, joka tunnettiin myös amatööriegyptologina.
Tekijäinvaihdunta
Geenienvaihdunta mahdollistaa uudenlaisten geeniyhdistelmien syntymisen vastinkromosomeista, kromosomien sisäisen rekombinaation. Täten se on vastinkromosomien mendelististä segregaatiota täydentävä rekombinaatiomekanismi ja monimuotoisuutta lisäävä tekijä. Näin selitetään myös miksi sisarukset eivät ole identtisiä tai näytä samalta, vaikka he olisivat saaneet perimänsä samoilta vanhemmilta.
Paroni Empainin palatsi
Empain rakennutti 1900-luvun alussa kymmenen kilometrin päähän Kairosta ylellisen, uuden Heliopolisin kaupungin. Empain oli ihastunut Aasian-matkallaan paikalliseen arkkitehtuuriin ja palkkasi arkkitehti Alexander Marcelin rakentamaan hindutemppelin islamilaisen kaupungin keskustaan. Marcel käytti inspiraationaan muinaista Angkor Watin temppeliä Kambodžassa. Empain toi Egyptiin indonesialaisia taiteilijoita ja kuvanveistäjiä. Marcelin kynästä ovat lähtöisin palatsin julkisivun rintakuvat, patsaat, norsut, käärmeet, Buddhat ja Krishnat.
Sennariolo
Sennariolo on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 186 asukasta (vuonna 2016) ja sen pinta-ala on 15,61 neliökilometriä. Se sijaitsee 274 metrin korkeudella merenpinnan yläpuolella.
Prasonísi (Kykladit)
Prasonísi on pieni Kreikan saari, joka kuuluu Kykladien saariryhmään ja sijaitsee Kimoloksen saaren itärannikon ja Prássan kylän edustalla. Saaren pinta-ala on noin 0,045 neliökilometriä ja se on asumaton (vuonna 2011). Hallinnollisesti Prasonísi kuuluu Kímoloksen kuntaan, Míloksen alueyksikköön ja Etelä-Egean saarten alueeseen.
Køgenlahti
pienoiskuva|200px|Køgenlahden sijainti merkitty karttaan punaisella. Køgenlahti (tansk. Køge Bugt) on Själlannin itärannikolla Kööpenhaminan lounaispuolella sijaitseva lahti.
Køgenlahdella on käyty kaksi suurta meritaistelua. Ensimmäinen vuonna 1677 oli osa Skoonen sotaa, ja siinä Niels Juelin johtamat tanskalaiset voittivat lukumääräisesti ylivoimaiset Henrik Henrikinpoika Hornin johtamat ruotsalaiset. Toinen käytiin vuonna 1710 niin ikään tanskalaisten ja ruotsalaisten välillä osana suurta Pohjan sotaa. Ruotsalaiset yrittivät hyökätä lahdessa oleilevan Tanskan laivaston kimppuun, mutta Iver Huitfeldtin onnistui oman laivansa ja henkensä uhraamalla estää suurempi yhteenotto.
Kielin kanava
right|thumb|280px|Kielin kanavan kartta vuodelta 1888. thumb|280px|Pohjanmeren puoleiset Brunsbüttelin sulut. thumb|280px|Kielin kanavan Pohjanmeren sulut Brunsbüttelissä. thumb|280px|Rendsburgin rautatiesilta.
Eino Nurmisto
Eino Nurmisto (s. 1990) on suomalainen sisällöntuottaja ja kirjailija. Nurmisto on kotoisin Somerolta, mutta asuu nykyään Helsingissä. Hän on kirjoittanut vuodesta 2010 Tämän kylän homopoika -blogia.
Nelikulmio
Nelikulmio eli tetragoni on geometriassa monikulmio, jossa on neljä kulmaa ja sivua. Nelikulmio voidaan ajatella syntyvän murtoviivasta, jonka neljä sivua voivat olla eri asennoissa ja jonka ensimmäisen ja viimeisen sivun päätepisteet on yhdistetty toisiinsa. Murtoviivaa kutsutaan piiriksi. Nelikulmiosta voi tulla yksinkertainen tai kompleksinen monikulmio. Yhdessä kolmioiden kanssa nelikulmiot ovat yleisimmät geometriset kuviot ja tunnetuimpia nelikulmiota ovat neliöt, suorakulmiot, neljäkkäät, suunnikkaat ja puolisuunnikkaat.
Eino Nurmisto
Nurmisto on opiskellut kotimaista kirjallisuutta Turun yliopistossa. Hän on ottanut julkisesti kantaa erityisesti seksuaalivähemmistöjen puolesta. Hänen teoksensa Homopojan opas palkittiin Lastenkirjainstituutin jakamalla Punni-palkinnolla vuonna 2020.
Kielin kanava
Kielin kanava (saksaksi Nord-Ostsee-Kanal, vuoteen 1948 Kaiser-Wilhelm-Kanal) on 98 kilometriä pitkä kanava, joka kulkee Jyllannin niemimaan tyven poikki ja yhdistää Pohjanmeren Itämereen. Kanavan kautta laivat voivat liikennöidä Pohjanmeren ja Itämeren välillä kiertämättä Tanskaa. Kanava on yksi maailman vilkkaimmin liikennöityjä kanavia.
Nelikulmio
Nelikulmiolla on neljä sivua ja yhdestä kärjestä erkanee aina puolet sivuista. Jos sivut numeroidaan juoksevasti yhdestä kärjestä lukien, ovat parilliset sivut toisilleen vastakkaiset sivut, kuten ovat myös parittomat sivut. Kulmille ja kärjille löytyvät vastaavasti vastakkaiset kärjet ja kulmat. Nelikulmion lävistäjät piirretään yhdistämällä vastakkaiset kärjet toisiinsa, joten lävistäjiä on aina kaksi. Ne voivat kulkea nelikulmion sisä- tai ulkopuolella.
Eino Nurmisto
Nurmisto oli vihreiden ehdokas kuntavaaleissa 2021 Helsingissä, muttei tullut valituksi.
Kielin kanava
Historiaa
Kielin kanavan edeltäjä oli vuonna 1784 valmistunut Eiderin kanava, joka yhdisti Pohjanmereen laskevan Eiderjoen yläjuoksun Itämereen Kielin kaupungin kohdalta. Näin syntyi kahden meren välinen 175 kilometriä pitkä vesireitti, josta rakennetun kanavan osuus oli 43 kilometriä. Eiderin kanava oli kuitenkin vain 29 metriä leveä ja 3 metriä syvä, mikä rajoitti sen käyttöä.
Nelikulmio
Nelikulmioiden luokittelu
Nelikulmioita voi luokitella eri ryhmiin eri asioiden perusteella. Seuraavassa kaaviossa ja sitä seuraavassa tekstiosuudessa on esitelty joitakin luokkia, jotka ovat yleisimmin esillä sekä joitakin harvinaisempia tapauksia. center|500px
Kompleksinen nelikulmio
thumb|left|100px|Itseään leikkaava nelikulmio Kompleksista nelikulmiota kutsutaan joskus ”perhoseksi” tai ”rusetiksi”. Nelikulmion piiri leikkaa itseään vastakkaisten sivujen välissä ja muodostaa kaksi kolmion muotoista sisäosaa. Leikkauspiste ei kuitenkaan ole monikulmion kärki, vaikka siinä näyttää olevan ristikkäiset sisäkulmat. Jos sen kulmissa olisi kärkipiste, olisi se kaksiosainen kuusikulmio. Itseään leikkaavan nelikulmion lävistäjät kulkevat nelikulmion ulkopuolella.
Kielin kanava
Historiaa
1800-luvun lopulla alettiin vaatia uuden kanavan rakentamista yhdistämään Saksan Pohjanmeren ja Itämeren satamat toisiinsa. Kesäkuussa 1887 aloitettiin uuden kanavan rakennustyöt, jotka veivät 9 000 työmieheltä kaikkiaan yhdeksän vuotta. Eiderin kanavasta poiketen uusi kanava vedettiin suoraan Kielistä Elben estuaariin Pohjanmerellä, tosin osaa Eiderjoen uomasta käytettiin hyväksi sitä rakennettaessa. 20. kesäkuuta 1895 kanavan vihki juhlallisesti käyttöön keisari Vilhelm II, joka purjehti kanavan päästä päähän, muurasi sen viimeisen kiven ja nimesi sen Kaiser-Wilhelm-Kanaliksi (”Keisari Vilhelmin kanava”).
Nelikulmio
Kompleksinen nelikulmio
Itseään leikkaava nelikulmio voi olla tasakulmainen, jos kummankin sisäosan sisäkulmat ovat yhtä suuret. Silloin risteävät sivut leikkaavat toisensa pisteessä, jonka etäisyydet yhdensuuntaisista poikittaisista sivuista voivat olla eri pituiset. Se ei kuitenkaan voi olla tasasivuinen. Sen risteävät sivut tulisivat tällöin olla pitemmät, jotta sisäosalle jäisi tilaa, mutta se olisi tasasivuisuutta vastaan. Itseään leikkaavassa nelikulmiossa on eräs merkillinen piirre. Kun lähtee liikkeelle yhdestä kärjestä ja seuraa piiriä, sijaitsee nelikulmion sisäosa kummassakin kolmiossa eri puolella kuljettavaa murtoviivaa. Samoin sisäkulmat aukeavat eri kolmiossa eri puolelle murtoviivaa.
Yksinkertaiset nelikulmiot
Monikulmio on yksinkertainen, kun sillä on yksi yhtenäinen sisäosa. Yksinkertainen nelikulmio voi olla konveksi- tai konkaavi monikulmio. Jos sillä ei ole yhtään yhdensuuntaista sivuparia, on se epäkäs.
Kielin kanava
Historiaa
Ensimmäisen maailmansodan jälkeen kanava julistettiin Versailles’n rauhansopimuksessa Saksan hallinnassa olevaksi kansainväliseksi vesireitiksi. Adolf Hitler sanoutui 1936 irti tästä pykälästä muun Versailles’n rauhansopimuksen mukana, mutta toisen maailmansodan jälkeen kanava avattiin jälleen kansainväliselle liikenteelle. Vuonna 1948 sen nimeksi vaihdettiin Nord-Ostsee-Kanal (”Pohjanmeren-Itämeren-kanava”). Suomeksi ja monilla muilla kielillä kanavaa kutsutaan Kielin kanavaksi.
Nelikulmio
Konveksit eli kuperat nelikulmiot
thumb|left|100px|Konveksi nelikulmio Konveksissa eli kuperassa nelikulmiossa kaikki kulmat ovat alle 180°, eli ne ovat koveria. Sisäkulmien eksplementtikulmat ovat silloin kuperia, jolloin koko nelikulmio on kupera. Tällöin mistä tahansa nelikulmion piirin pisteestä näkee sisäosan kautta suoraan kaikki muut piirin pisteet. Erityisesti kärjistä piirretyt molemmat lävistäjät kulkevat koko matkan nelikulmion sisäosassa.
Kielin kanava
Reitti
Kielin kanavan Itämeren-pään sulut ovat Kielinvuonon länsirannalla, Kielin Holtenaussa. Länsipään sulut ovat Brunsbüttelin kaupungissa. Kanavassa ei ole muita sulkuja.
Kielin kanavan pituus on 98,6 kilometriä. Kanavan syvyys on 11 metriä ja leveys 162 metriä, purjehdusleveys on 90 metriä. Laivaväylän vapaa korkeus on 40 metriä. Laivojen maksimisyväys on 9,5 metriä. Sulkuportit määrittelevät laivojen suurimmaksi pituudeksi 235 m.
Nelikulmio
Konveksit eli kuperat nelikulmiot
Ulkokulma tarkoittaa monikulmiossa kulmaa, joka jää sivun jatkeen ja viereisen sivun väliin. Sisäkulman ja ulkokulman summa on aina 180° eli ne ovat toistensa suplementtikulmia. Konveksin monikulmion ulkokulmien summa on aina 360° eikä se riipu kulmien lukumäärästä.
Kielin kanava
Reitti
Kanavan yli kulkee 10 siltaa, muun muassa Bundesautobahn 7 sekä Itzehoe–Heide- ja Neumünster–Rendsburg-rautatiet. Kanavan ali kulkee 2 tunnelia, molemmat Rendsburgissa. Lisäksi kanavan ylittää 14 lossia.
Kielin kanava lyhentää Pohjanmeren ja Itämeren välistä matkaa 200–400 meripeninkulmalla. Esimerkiksi laivamatka Helsingistä Hampuriin lyhenee kanavan ansiosta 328 mpk (31 %) ja Rotterdamiin 178 mpk (15 %).
Nelikulmio
Konveksit eli kuperat nelikulmiot
Jos yksi kulma on lähes 180° eli oikokulma, jää muille kulmille yli 180°. Siksi kuperalla nelikulmiolla on mahdollista olla kaksi lähes 180° kulmaa, ja ne voivat sijaita vierekkäin tai vastakkain. Tällöin kahdelle muulle kulmalle jää jäljelle hyvin pienet kulmat ja nelikulmio on hyvin ohut.
Kielin kanava
Liikennemäärät
Kanavan kautta kulkee päivittäin noin 100 kaupallista alusta. Lisäksi huvialuksia kulkee vuodessa noin 15 000. Vuosittain kuljetetun tavaran määrä on noin 100 miljoonaa tonnia.
Nelikulmio
Konkaavit eli koverat nelikulmiot
thumb|left|100px|Konkaavi nelikulmio Konkaavi eli kovera nelikulmio voi syntyä vain siten, että yksi kulmista on kupera kulma. Kuperan kulman eksplementtikulma on tällöin kovera, mikä on antanut monikulmioluokalle sen nimen. Toista kuperaa kulmaa ei voi olla, sillä jo yhden kuperan kulman α takia (α > 180°) muille kolmelle kulmalle jää yhteensä 360° − α < 180°. Tämä johtuu siitä, että sisäkulmien summa on myös konkaaville nelikulmiolle sama 360°. Suurin kulma on siten vastakkainen kulma ja se on aina pienempi kuin 180° eli oikokulma.
Kielin kanava
Rautatiesillat
Hochdonnissa kanavan yli kulkee Marschbahn-rata Hochdonnin rautatiesiltaa pitkin.
Nelikulmio
Konkaavit eli koverat nelikulmiot
Konkaavi nelikulmio ei voi olla syklinen tai tangentiaalinen nelikulmio, koska yksi kulmista on kupera. Se ei voi olla suunnikas eikä tasasivuinenkaan. Konkaavin nelikulmion lävistäjistä toinen kulkee sen sisäpuolella ja toinen ulkopuolella eivätkä ne silloin leikkaa toisiaan janoina. Lävistäjien jatkeet sen sijaan leikkaavat toisensa. Nelikulmio onkin yksinkertaisin konkaavi monikulmio, sillä kolmio ei voi olla konkaavi.
Erityisiä nelikulmioita
thumb|left|100px|Neliö
Varjometsästäjät
Varjometsästäjät on yhdysvaltalaiskirjailija Cassandra Claren kirjoittama nuorille suunnattu fantasiakirjasarja. Se on jatkoa Claren suositulle Varjojen kaupungit -kirjasarjalle. Sarjan kolme osaa julkaistiin englanniksi vuosina 2016–2018 ja suomeksi vuosina 2017–2020. Romaanit on suomentanut Terhi Leskinen ja kustantanut Otava.
Nelikulmio
Neliö
Neliö on säännöllinen nelikulmio, jossa kaikki neljä kulmaa ovat suorina yhtä suuret eli 90° (tasakulmainen) ja sivut yhtä pitkät (tasasivuinen). Neliön lävistäjät ovat yhtä pitkät ja ne leikkaavat toisensa kohtisuoraan. Lävistäjät jakavat sen neljään kolmioon, jotka ovat kaikki tasasivuisia. Neliö on symmetrinen kahdeksan akselin suhteen, ja sen keskipiste sijaitsee lävistäjien leikkauspisteessä. Neliön ympäri ja sisään voi piirtää ympyrät, joten se on myös syklinen- ja tangentiaalinen nelikulmio (katso alempaa).
thumb|left|100px|Suorakulmio
Varjometsästäjät
Varjometsästäjät nousi The New York Timesin julkaisemalle myydyimpien lastenkirjasarjojen listalle joulukuussa 2018. Claren varjometsästäjistä kertovista teoksista koostuvaan, The Shadowhunter Chronicles -nimellä tunnettuun mediatuotesarjaan kuuluvia kirjoja oli vuoteen 2022 mennessä myyty yhteensä yli 36 miljoonaa kappaletta.
Nelikulmio
Suorakulmio
Suorakulmio eli suorakaide on tasakulmainen nelikulmio, kuten neliökin, mutta sen sivut voivat olla eri pituiset. Tasakulmaisuudesta johtuu, että vastakkaiset sivut ovat saman pituiset ja yhdensuuntaiset, ja siksi suorakulmio kuuluu suunnikkaiden luokkaan. Suorakulmion lävistäjät ovat yhtä pitkät, ja ne leikkaavat samassa pisteessä kuin sen kaksi kohtisuoraa symmetria-akseliakin. Lävistäjät jakavat sen neljään kolmioon, jotka ovat pareittain yhtenevät. Suorakulmion ympäri voi piirtää ympyrä, joten myös se on syklinen. Neliö on suunnikkaan ja erityisesti neljäkkään erikoistapaus.
Varjometsästäjät
The Shadowhunter Chronicles
Varjometsästäjät on osa Cassandra Claren varjometsästäjistä kertovaa The Shadowhunter Chronicles -mediatuotesarjaa. Siihen kuuluvat myös Claren kirjasarjat Varjojen kaupungit, The Infernal Devices, The Eldest Curses, The Last Hours ja toistaiseksi julkaisematon The Wicked Powers. Claren teoksia on sovitettu elokuvaksi Varjojen kaupungit: Luukaupunki ja televisiosarjaksi Shadowhunters.
Varjometsästäjiin kuuluvat romaanit julkaistiin vuosina 2016–2018 kirjasarjojen Varjojen kaupungit ja The Infernal Devices sekä novellisarjojen The Bane Chronicles ja Tales from the Shadowhunter Academy jälkeen. Se edelsi kirjasarjaa The Eldest Curses. Tarinan kannalta se sijoittuu vuoteen 2012 ja ajoittuu kirjasarjan The Eldest Curses ja novellisarjan Ghosts of the Shadow Market tapahtumien jälkeiseen aikaan.
Nelikulmio
Suorakulmio
thumb|left|100px|Neljäkäs
Neljäkäs
Neljäkäs eli vinoneliö on suunnikas, jossa kaikki sivut ovat yhtä pitkät eli neljäkäs on tasasivuinen nelikulmio. Myös neljäkkään vastakkaiset kulmat ovat yhtä suuret ja vierekkäiset ovat toistensa suplementtiset parit. Jos neljäkkään kulmat ovat suorat eli 90°, se on neliö. Neljäkkään puolittavat toisensa ja leikkaavat toisensa kohtisuoraan sekä jakavat sen neljään kolmioon, jotka ovat kaikki keskenään yhtenevät.
thumb|left|100px|Suunnikas
Suunnikas
Suunnikas on nelikulmio, jossa vastakkaiset sivut ovat pareittain yhdensuuntaiset ja yhtä pitkät. Suunnikkaassa on siten kahden pituisia sivuja ja kahden suuruisia kulmia. Vierekkäiset kulmat ovat toistensa suplementtikulmia ja vastakkaiset sisäkulmat aina yhtä suuret. Sen lävistäjät ovat eri pituisia, mutta jakavat sisäosan neljään kolmioon, jotka ovat pareittain yhtenevät. Lävistäjät myös jakavat toisensa puoliksi. Jos kulmat ovat suorat eli 90°, saadaan suorakulmio tai neliö.
thumb|left|100px|Puolisuunnikas
Puolisuunnikas
Puolisuunnikas on nelikulmio, jossa vain yhdet vastakkaiset sivut ovat yhdensuuntaiset ja muut kaksi sivua erisuuntaiset. Erisuuntaisen sivun kummatkin sisäkulmat ovat toistensa suplementtikulmia. Lävistäjät ovat eri pituiset. Epäkäs on nelikulmio, jolla ei ole yhdensuuntaisia sivuja.
thumb|left|100px|Tasakylkinen puolisuunnikas
Tasakylkinen puolisuunnikas
Tasakylkinen puolisuunnikas on puolisuunnikas, jonka erisuuntaiset sivut ovat yhtä pitkät. Se jakaa puolisuunnikkaan ominaisuudet, mutta sen kantakulmat ovat yhtä suuret, kuten ovat myös sen ”huippukulmat”. Symmetriasta johtuu, että sen lävistäjät ovat yhtä pitkät.
thumb|left|100px|Syklinen nelikulmio
Syklinen nelikulmio
Syklisen nelikulmion eli jännenelikulmion ympäri voidaan piirtää ympyrä siten, että kaikki kärjet ovat ympyrän kehällä. Tämä ehto aiheuttaa nelikulmiolle joukon säännönmukaisuuksia, joita voidaan käyttää ympyröiden ja suorien kohtaamisissa. Esimerkiksi vastakkaiset kulmat ovat aina suplementtikulmia. Lävistäjät toteuttavat erityisiä ehtoja, mutta ovat eri pituiset. Syklinen nelikulmio on aina konveksinen.
Tangentiaalinen nelikulmio
Tangentiaalisen nelikulmion sisäpuolelle voidaan piirtää ympyrä siten, että kaikki sivut sivuavat ympyrää tangentteina. Lävistäjät ovat eri pituiset ja kulmanpuolittajat näyttelevät siksi suurempaa roolia nelikulmion ominaisuuksissa. Koska nelikulmion sivut kiertävät ympyrää, on se aina konveksi nelikulmio. Pitot'n lauseen mukaan tangentiaalisen nelikulmien vastakkaisten sivujen pituuksien summa on vakio. Steiner todisti vuonna 1846, että jos nelikulmion vastakkaisten sivujen pituuksien summa on vakio, on nelikulmio tangentiaalinen.
thumb|left|100px|Bisentrinen nelikulmio
Bisentrinen nelikulmio
Bisentrinen nelikulmio on samalla sekä syklinen- että tangentiaalinen nelikulmio.
thumb|left|100px|Ortodiagonaalinen ja lävistäjäsymmetrinen nelikulmio
Ortodiagonaalinen nelikulmio
Ortodiagonaalisen nelikulmion lävistäjät leikkaavat toisensa kohtisuorasti. Vaikka neliöllä ja neljäkkäällä on tämä ominaisuus, ei nelikulmion tarvitse olla tasasivuinen tai tasakulmainen. Sen ei tarvitse olla edes konveksi. Kohtisuoruudesta seuraa joitakin erityisiä ominaisuuksia.
Leija
Leija on symmetrinen yhden lävistäjänsä suhteen. Tällöin symmetrialävistäjä jakaa nelikulmion kahteen yhtenevään kolmioon, joiden kaikki vastinosat ovat keskenään samat. Lävistäjä myös puolittaa kärkiensä kulmat.
Pinta-ala
Yksinkertaisen nelikulmion, eli sekä konveksin että konkaavin, pinta-ala lasketaan kaavalla jossa d1 ja d2 ovat sen lävistäjät, \varphi on lävistäjien välinen kulma, m1 ja m2 ovat bimediaaneja ja \epsilon on bimediaanien välinen kulma.
Toinen tapa laskea pinta-ala on, kun on puolipiiri,
Muita kaavoja pinta-alalle ovat
Pluto (koira)
thumb|240px|Pluto ja Mikki seikkailevat järvellä varhaisessa piirroselokuvassa "Fishin’ Around" (1931). © The Walt Disney Company.
Pluto on The Walt Disney Companyn piirroselokuva- ja sarjakuvahahmo. Pluto esiintyi ensimmäisen kerran vihikoirana Mikki Hiiri -piirroselokuvassa The Chain Gang (1930). Sittemmin Plutosta tuli Mikki Hiiren lemmikki, ja se esiintyi sivuhenkilönä lukuisissa Disneyn piirroselokuvissa, joihin kuuluu mm. Fishin’ Around vuodelta 1931. Suosion myötä Pluto sai oman elokuvasarjansa, jonka ensimmäinen piirroselokuva oli Pluto's Quin-puplets (1937) ja viimeinen Cold Turkey (1951); kaikkiaan Pluto-piirrettyjä tehtiin 48. Toisen maailmansodan aikana Pluto esiintyi sotapropagandapiirretyissä, joista tunnetuimpia lienevät Pluto vartiossa (1943) – maaoravat Tiku ja Taku ilakoivat tässä ensimmäistä kertaa – ja Dog Watch (1945). Lyhytelokuva Lend a Paw (1941) sai Oscar-palkinnon. Pluto ei ole antropomorfinen samassa mielessä kuin valtaosa muista Disney-sarjakuvien vakiohahmoista, joskin Pluto on huomattavasti älykkäämpi ja kasvonpiirteiltään inhimillisempi kuin oikeat koirat.
Sarjakuvissa Pluto esiintyy Mikki Hiiren koirana, mutta animaatioissa se on toisinaan nähty myös Minni Hiiren, Akun ja Hessun lemmikkinä. Pluto on tullut kuuluisaksi lähinnä lyhyistä piirroselokuvistaan. Pluto on omistajiensa tavoin eläin, mutta sen persoona on jätetty henkisesti eläimen tasolle, eikä sillä ole käsiä, joten se toimii luontevasti omistajiensa lemmikkinä.
Pluto on haalean oranssi. Sillä on musta kuonon pää, mustat korvat ja siimahäntä.
Vuonna 1942 julkaistussa elokuvassa Pluto Junior Plutolla oli pentu, jota kutsutaan pelkästään "Pluto junioriksi". Sen emoksi on Aku Ankka-lehden toimituksen palstalla epäilty TV-koira Fifiä, jolla oli kertaallinen romanssi Pluton kanssa eräässä 1950-luvun lopun lehtitarinassa. Juniori on vilahdellut satunnaisesti lehtitarinoissa.
Pluton muistettavimpiin "roolisuorituksiin" kuuluu Aku Ankka -piirretty The Eyes Have It vuodelta 1945. Aku Ankka tilaa postimyynnistä hypnoosilasit, joiden avulla hän hypnotisoi Pluton erilaisiksi eläimiksi, kuten kanaksi, hiireksi ja leijonaksi.
Susanna Ruuhilahti
Susanna Ruuhilahti on suomalainen kätilö, seksuaaliterveyden asiantuntija ja logoterapeutti. Ruuhilahti kirjoitti Tommi Läntisestä kertovan kirjan Tommi Läntinen - Ääretön ikävä.
LMP
LMP on lyhenne, joka tarkoittaa muun muassa seuraavia:
Mack
right|thumb|250px|Museokappale Mack-jakelukuormurista mallia 1920 Mack on yhdysvaltalainen autovalmistaja, joka kuuluu nykyään Volvo-yhtymään tytäryhtiönä. Mack valmistaa tyypillisiä amerikkalaisia puoliperävaunun vetoautoja. Pääkonttori sijaitsee Pennsylvanian Allentownissa ja sen suurin valmistustehdas on Allentownin esikaupungissa Macungiessa. Toinen merkittävä Mack Trucksin tehdaskompleksi sijaitsee Virginian Dublinissa. Mackia valmistetaan myös Australiassa Brisbanen lähellä.
Autot-elokuvan Mack-hahmo on melko samanlainen kun eräs Mackin valmistama malli.
Guardians of the Galaxy Vol. 3
Guardians of the Galaxy Vol. 3 (tyylitelty Guardians of the Galaxy Volume 3) on vuonna 2023 ensi-iltansa saanut Marvel Comicsin luomaan supersankariryhmään Galaksin Vartijat perustuva supersankarielokuva. Se on jatkoa elokuville Guardians of the Galaxy (2014) ja Guardians of the Galaxy Vol. 2 (2017) sekä Marvel Cinematic Universen (MCU) 32. elokuva ja viidenneen vaiheen toinen elokuva. Elokuvan ohjasi ja käsikirjoitti James Gunn ja sen pääosissa ovat Chris Pratt, Zoë Saldaña, Dave Bautista, Karen Gillan, Pom Klementieff, Vin Diesel, Bradley Cooper, Sean Gunn, Chukwudi Iwuji, Will Poulter, Elizabeth Debicki, Maria Bakalova ja Sylvester Stallone. Elokuvassa Galaksin Vartijat päätyvät suojelemaan Rocketia tämän luojalta, Suurelta Kehittäjältä.
Guardians of the Galaxy Vol. 3 sai maailmanensi-iltansa Pariisin Disneylandissä 22. huhtikuuta 2023. Elokuvateattereihin se ilmestyi Suomessa 3. toukokuuta 2023 ja Yhdysvalloissa 5. toukokuuta 2023. Elokuva oli sekä kriittinen että taloudellinen menestys, tuottaen yli 844 miljoonaa dollaria.
Juoni
Nykyhetkessä, Galaksin Vartijat ovat perustaneet itselleen vakituisen tukikohdan Knowhereen. Eräänä yönä, Adam Warlock, suvereenien ylipapitar Ayeshan luomus, hyökkää kostaakseen sen, että Vartijat olivat aiemmin varastaneet heidän omaisuuttaan. Vartijat jäävät aluksi alakynteen ja Adam haavoittaa vakavasti Rocketia, mutta hän joutuu perääntymään Nebulan haavoitettua häntä. Vartijat eivät pysty auttamaan Rocketia, koska löytävät hänestä Suuren Kehittäjän johtaman OrgoCorp-yhtiön valmistaman tappokytkimen. Quill, Drax Tuhoaja, Nebula, Mantis ja Groot päättävät lähteä avaruusaluksellaan, Bowiella, Orgosphereen, OrgoCorpin päämajaan etsimään keinoa tappokytkimen deaktivoimiseksi, Kraglin Obfonterin ja Avaruuskoira Cosmon jäädessä huolehtimaan Knowherestä.
Ravagerit, mukanaan Gamoran variantti, auttavat heitä soluttautumaan Orgosphereen. He löytävät Rocketin tiedoston, mutta huomaavat, että tappokytkimen deaktivoimiseen tarvittava koodi on poistettu. Vartijoille kuitenkin paljastuu, että tieto on ladattu yhden Suuren Kehittäjän apurin, Theelin, päässä olevan muistiyksikköön, ja he päättävät Gamoran vastusteluista huolimatta matkustaa Vastamaahan etsimään Theeliä. Suuri Kehittäjä, joka oli vastuussa myös suvereenien rodun ja kotiplaneetan luomisesta, lähettää Ayeshan ja Adamin heidän peräänsä, uhaten tuhota heidän koko rotunsa ja planeettansa, jos he epäonnistuvat.
Vastamaassa, Vartijat saavat apua lepakkomaisten olentojen perheeltä, ja jäljittävät Theelin Suuren Kehittäjän pyramidin muotoiseen tukikohtaan, Arête-laboratorioihin. Drax, Mantis ja Gamora jäävät huolehtimaan Rocketista, Quillin ja Grootin mennessä sisään tukikohtaan, portinvartijoiden pakottaessa Nebulan odottamaan ulkopuolella. Drax lähtee vastahakoinen Mantis mukanaan auttamaan Quillin ryhmää, mutta heidän lähdettyään aikana Adam ja Suuri Kehittäjän lähettämä Soturisika yrittävät siepata Rocketin. Mutta Soturisian haavoittaessa Blurpia, jonka Adam oli ottanut lemmikikseen teloittamaltaan ravageriltä, vihainen Adam surmaa Soturisian.
Kohdatessaan Suuren Kehittäjän, Quill huomauttaa Vastamaan olevan yhtä epätäydellinen kuin muutkin yhteiskunnat, jolloin asiasta tietoinen Suuri Kehittäjä alkaa nostaa avaruusalukseksi paljastunutta Arêtea yläilmoihin ja tuhota Vastamaata. Ayesha jää tuhon keskelle, eikä Adam ehdi pelastaa häntä. Aluksen saavuttaessa kiertoradan, Quill ja Groot pakenevat Theel mukanaan, kun taas Nebula, Mantis ja Drax tunkeutuvat aluksen sisään. Quillin ryhmä palaa Bowielle ja yrittää parantaa Rocketin, jonka sydän pysähtyy. Rocket tapaa kuolemanrajakokemuksen kautta jälleen Lailan, Hampin ja Lattian, mutta nämä kertovat Rocketille ettei hänen aikansa ole vielä tullut, minkä jälkeen hän tulee tajuihinsa.
Mantis, Nebula ja Drax löytävät satoja Suuren Kehittäjän luomia tähtilapsia ja muutaman vangitun abiliskin. Mantis kesyttää abiliskit voimillaan ja he taistelevat tiensä läpi Suuren Kehittäjän armeijan. Kraglin ja Cosmo tuovat Knowheren mukanaan paikalle, ja Cosmon pitäessä psykokineettisesti Arêtea ja Knowherea kiinni toisissaan, Vartijat auttavat tähtilapsia evakuoitumaan. Rocket vapauttaa myös Maasta tuodut koe-eläimet, mukaan lukien joukon pesukarhuvauvoja, ja alkaa itsekin hyväksyä olevansa pesukarhu. Suuri Kehittäjä yrittää vielä kerran napata Rocketin, mutta Vartijat päihittävät hänet ja vievät mukanaan pois aluksesta. Quill melkein kuolee yrittäessään päästä takaisin Knowhereen, mutta Vartijoiden puolelle kääntynyt Adam pelastaa hänet.
Quill päättää palata Maahan yhä elossa olevan isoisänsä, Jason Quillin, luokse, ja nimittää Rocketin Vartijoiden uudeksi kapteeniksi. Mantis päättää lähteä abiliskien kanssa selvittämään mitä haluaa elämällään tehdä. Gamoran palatessa ravagereiden luokse, Nebula ja Drax päättävät jäädä Knowhereen huolehtimaan tähtilapsista. Lopputekstien välissä näytetyssä kohtauksessa, uudet Vartijat, joihin kuuluvat Rocketin, Kraglinin, Cosmon sekä aikuiseksi varttuneen Grootin lisäksi Adam, Blurp ja tähtilapsi nimeltä Phyla, ovat suorittamassa tehtävää planeetta Krylorilla. Lopputekstien jälkeen näytetyssä kohtauksessa, Quill syö aamiaista isoisänsä kanssa.
Alustava työ
Marraskuussa 2014 James Gunn ilmoitti, että hän oli ensimmäistä elokuvaa työstäessään keksinyt Guardians of the Galaxy Vol. 2:n ”perustarinan” lisäksi jo ideoita kolmannellekin elokuvalle. Hän oli kuitenkin kesäkuussa 2015 vielä epävarma siitä tulisiko osallistumaan kolmannen Guardians-elokuvan toteuttamiseen, sanoen sen riippuen siltä miltä hänestä tuntuisi Vol. 2:n jälkeen. Huhtikuussa 2016 Marvel Studiosin johtaja ja tuottaja Kevin Feige sanoi, että kolmas Guardians-elokuva oli ”varmasti” suunnitteilla osaksi Marvel Cinematic Universea (MCU) vuodelle ”2020 ja jälkeen”. Maaliskuussa 2017 Gunn ilmoitti, että kolmas elokuva tulisi ”varmasti. Yritämme keksiä sitä, ” lisäten, ”Guardians of the Galaxy Vol. 3:lle ei ole erityisiä suunnitelmia. Mutta tiedämme, että ellei jokin mene pieleen—mikä on aina mahdollista, ei voi tietää—luulen, että Marvel haluaisi tehdä vielä yhden elokuvan.” Hän toisti myös, ettei ollut päättänyt ohjaisiko elokuvan, ja aikoi selvittää osallistumisensa lisäksi myös seuraavan projektinsa ”seuraavien viikkojen aikana.” Osa Gunnin vastahakoisuudesta johtui haluttomuudesta työskennellä ilman Michael Rookeria, joka näytteli kahdessa ensimmäisessä elokuvassa Yondu Udontaa ja kuoli Vol. 2:ssa.